我嚟哩度係想畀大家睇下
嗰啲你平時睇唔到嘅嘢
點樣可以好有趣
你們將會見證一種嶄新、可應用
又相當過癮嘅防水技術
哩度我有塊煤渣磚
哩塊磚半邊搽咗納米噴霧
哩種噴霧可以用喺任何物料上
叫做「超乾燥保護漆」
當你噴佢喺任何物料上面
就會形成一層超跣水保護膜
煤磚嘅另一邊無噴過噴霧
你可以睇到
磚一邊有窿、可以滲透、吸水
另一邊就唔同啦
哩邊可滲透，哩邊不可滲透
咁超跣水係咩嘢呢？
一件物件跣唔跣水，要睇佢上面嘅水滴
滴水越圓，物件就越跣水
如果滴水真係圓形嘅話，咁就係超跣水
一架車啱啱打完蠟，上面嘅水分子
跌落嚟就大約 90 度
喺擋風玻璃上面就大約 110 度
但係你喺哩度見到嘅
就有 160 度至 175 度
而任何超過 150 度嘅，就係超跣水
為咗展示一樣嘢
我哩度有一對手套
其中一隻搽咗納米噴霧
大家可唔可以分得出
邊隻搽咗納米噴霧？
我畀啲提示你哋
估唔估到邊隻係乾嘅？
當我哋有納米技術同納米科學嘅時候
我哋就能夠睇見同真正控制原子同分子
令生活更加便利
我哋講緊嘅層面真係好細
納米技術講緊嘅單位係納米
一納米即係十億分之一米
用比例表示嘅話
當你有好多個一納米厚嘅納米粒子
你將佢一個個咁排起
總共有 50,000 個
咁就有一條人類頭髮咁粗
所以係非常細小，但係非常有用
唔單止用嚟防水
仲可以防其他水性物料
例如混凝土、水性塗料、泥漿
同埋成品油
你可以睇到兩隻手套嘅分別
而家示範下一個
我哋搵咗一塊玻璃
喺玻璃四邊搽納米塗層
好似保護玻璃嘅四邊咁樣
我哋倒淺綠色嘅水落去中間
你會見到液體喺玻璃上面散開
就好似你平時嘅認知咁
只係當水接觸到塗層時，水會停止擴散
甚至用手都唔能夠潑走
塗料排斥水份成咁
（掌聲）
究竟點解會咁呢？發生咩事呢？
其實，哩個噴霧塗層嘅表面
鋪滿咗納米粒子
哩啲粒子形成一層非常粗糙嘅凹凸表面
你覺得佢好光滑，但實際上唔係
佢有幾十億個罅隙
而哩啲罅隙同納米粒子鎖住空氣分子
令到表面覆蓋著空氣
好似有把空氣保護傘咁
水、泥、水泥碰到哩層空氣之後
即刻滑落嚟
所以如果我將哩個放入水裡面
你會見到表面有一層銀色反光塗層
哩層銀色反光塗層就係防水嘅空氣層
令到水接觸唔到槳，槳就可以保持乾爽
咁有咩嘢應用呢？
我估大家依家都諗繄哩個問題
每個人睇見哩項技術都會好興奮
然後講︰「噢，我可以用佢嚟做
哩樣、哩樣、哩樣」
一般嚟講
塗料可以應用喺任何唔濕得嘅嘢
塗料除咗做到防水之外
可以防結冰
因為你無水，你就無冰
佢亦可以防腐蝕
因為無水，無腐蝕
仲可以防菌
細菌唔可以喺無水嘅情況下生存
亦可以用喺需要自動清洗嘅物件上
所以，想像一下類似嘅發明
點樣可以革新你嘅行業
最後，我做一個示範
但喺我示範之前，我希望講聲多謝
同埋想你哋思考細微嘅事物
（掌聲）
個 D 字就快出嚟啦。等陣，等陣
Chris Anderson：你哋無聽講過 
TED 唔再講求 Design 設計咩？（笑聲）
[ 兩分鐘後… ]
佢做醫學研究嗰陣遇到各種問題
D 字出嚟啦！
（掌聲）